**POSTOPEK prijave tem ZAKLJUČNIH DEL**

Študent **izbere temo zaključnega dela,** ki vsebinsko spada na [področje varstvoslovja](https://www.fvv.um.si/vstopna-stran/raziskovalna-dejavnost/raziskovalni-interesi-raziskovalcev/), v dogovoru s predvidenim [mentorjem in morebitnim somentorjem](https://www.fvv.um.si/vstopna-stran/o-fakulteti/organiziranost/katedre/), ki sta habilitirana na ustreznem strokovnem področju.

Študent **izdela dispozicijo zaključnega dela** po navodilih za izdelavo zaključnega dela, po predpisani predlogi za dispozicije.

Ko mentor/-ica odobri dispozicijo zaključnega dela, študent v referat za študentske zadeve **na elektronsko pošto** referat.fvv@um.si pošlje **dispozicijo** (v .doc ali .pdf obliki) **skupaj z izpolnjenim in s strani mentorja/-ice** (in morebitne/-ga somentorja/-ice) **podpisanim obrazcem** ZD-0 Prijava teme zaključnega dela.

Ko je postopek prijave teme zaključen, referat za študentske zadeve študentu posreduje sklep o zaključnem delu. Tema zaključnega dela je veljavna eno leto.

Vsi predvideni obrazci, predloge in navodila so dostopni na spletni strani fakultete pod zavihkom [Zaključna dela](https://www.fvv.um.si/vstopna-stran/studij/zaklkjucna-dela/?highlight=5.%20dan%20nacionalne%20varnosti).

**POSTOPEK ODDAJE ZAKLJUČNIH DEL IN IZVEDBA ZAGOVORA**

**ODDAJA ZAKLJUČNIH DEL**

Pri **oddaji zaključnih del** vas prosimo, da **natančno sledite navodilom** referata za študentske zadeve in ostalih strokovnih služb fakultete. Zaželeno je, da se **zaključno delo odda po elektronski pošti.**

Na e-naslov referat.fvv@um.si pošljete naslednjo dokumentacijo:

* Zaključno delo v **.doc obliki** (ta izvod bomo poslali v knjižnico, kjer bodo natančno pregledali poglavje »Viri in literatura« in vas v primeru odstopanj od standardov APA o tem obvestili na študentski e-naslov) ter **izvod v .pdf obliki** (izvod za člane komisije za zagovor). **Spiralnih oz. mehkih vezav ne potrebujemo**, razen v izjemnih primerih, na željo komisije.
* [**Poročilo detektorja podobnih vsebin**](https://www.um.si/wp-content/uploads/2021/11/Navodila-o-preverjanju-podobnosti-vsebine-elektronske-oblike-zakljucnega-dela-z-drugimi-deli.pdf) **(prvo stran)** (zaključno nalogo morate oddati v Digitalno knjižnico Univerze v Mariboru (DKUM); po oddaji prejmejo študent, mentor in morebitni somentor po e-pošti poročilo detektorja podobnih vsebin).
* Izpolnjen obrazec Obr. ZD-5 [**Oddaja zaključnega dela in potrdilo o poravnanih obveznostih na študiju**](https://www.fvv.um.si/wp-content/uploads/2018/11/ZD-5-Oddaja_zakljucnega_dela_in_potrdilo_o_poravnanih_obveznostih.pdf) (izpolnite le prvo stran dokumenta, drugo stran izpolnimo na fakulteti).
* Izpolnjen obrazec Obr. ZD-1 [**Izjava (so)mentorja o ustreznosti zaključnega dela**](https://www.fvv.um.si/wp-content/uploads/2017/11/ZD-1-Izjava-mentorja-o-ustreznosti-zakljucnega-dela.pdf) (obrazec v celoti izpolnite, spodnji del, kjer je prostor za datum in kraj ter podpis mentorja in morebitnega somentorja pa pustite prazen. Ta del izjave nato posredujete v podpis mentorju).
* Izpolnjen obrazec Obr. ZD-3 [**Izjava o objavi osebnih podatkov**](https://www.fvv.um.si/wp-content/uploads/2017/11/ZD-3-Izjava-o-obdelavi-osebnih-podatkov.pdf)**.**
* Izpolnjen obrazec Obr. ZD-2 [**Izjava o avtorstvu in istovetnosti tiskane in elektronske oblike zaključnega dela**](https://www.fvv.um.si/wp-content/uploads/2018/11/ZD-2-Izjava-o-avtorstvu-in-istovetnosti-tiskane-in-elektronske-oblike-ZD.pdf) , ki mora biti vključen v zaključno delo (**tudi v e-verzijo**).

Zaključno delo bo pregledano v referatu in v knjižnici. Pravočasno vas bomo obvestili o vseh morebitnih popravkih, vi pa ste dolžni upoštevati vse morebitne popravke pred tiskom trde vezave zaključnega dela. V primeru popravkov, morate ustrezno popravljeno zaključno delo ponovno naložiti v Digitalno knjižnico Univerze v Mariboru (DKUM) – brez ponovnega preverjanja ujemanja. V primeru težav pri oddaji, se obrnite na knjiznica@fvv.uni-mb.si.

Sprejemamo le zaključna dela, poslana z [uradnega študentskega e-naslova](https://mail.student.um.si/) *ime.priimek@student.um.si.*

**KONČNA OBLIKA ZAKLJUČNEGA DELA PRED ZAGOVOROM**

Pri pisanju zaključnega dela vam, v izogib nepotrebnim popravkom, svetujemo, da pred oddajo vaše zaključno delo uredite v skladu z [Navodili FVV: Izdelava zaključnega dela](https://www.fvv.um.si/wp-content/uploads/2022/02/Navodila-za-izdelavo-ZD_2022.pdf). Če boste v referat oddali ustrezno zaključno delo, se boste izognili nevšečnostim popravljanja in nepotrebnega podaljševanja oddaje zaključnega dela.

**Pri pisanju zaključnih del uporabite v naprej pripravljeno predlogo zaključnega dela,** v katero vnesite svoje podatke. Ustrezno predlogo najdete **na spletni strani fakultete pod zavihkom** [**Zaključna dela**](https://www.fvv.um.si/vstopna-stran/studij/zaklkjucna-dela/?highlight=5.%20dan%20nacionalne%20varnosti)**:**

**1. stopnja:**

* [Predloga: 1. stopnja FVV](https://www.fvv.um.si/wp-content/uploads/2022/02/Predloga_1.stopnja_FVV.docx) ali
* [Predloga: 1 stopnja FVV](https://www.fvv.um.si/wp-content/uploads/2022/02/Predloga_1.stopnja_IV_FVV.docx) za študente VS programa IV, ki so bili v 1. letnik vpisani v študijskih letih 2011/12 ali 2012/13.

**2. stopnja:**

[Predloga: 2 stopnja](https://www.fvv.um.si/wp-content/uploads/2022/02/Predloga_2.stopnja_FVV.docx).

**V nadaljevanju povzemamo, na kaj morate biti pozorni pri izdelavi zaključnega dela:**

* **Ustrezna vsebina in oblika naslovne strani (platnice).**
* **Ustrezna vsebina in oblika prve notranje strani s pravilno navedbo naziva mentorja/somentorja ter navedba avtorskih pravic. Sledijo strani do uvoda (označene z rimskimi številkami):**
	+ zahvala;
	+ povzetek in ključne besede v slovenskem jeziku;
	+ vrstilec UDK/UDC se pridobi v knjižnici FVV UM. Kontaktna oseba za dodeljevanje UDK je vodja knjižnice FVV UM;
	+ angleški prevod naslova (skladen s prijavljenim naslovom, navedenim v sklepu o zaključnem delu – če je prišlo do sprememb v prevodu naslova v angleški jezik (spremembe običajno poda lektor) nam to v e-pošti ob oddaji zaključnega dela napišite) ter povzetek in ključne besede v angleškem jeziku;
	+ kazalo (vsebine, tabel in slik).
* **Pri vsebinskem delu zaključnega dela (označeno z arabskimi številkami) upoštevajte:**
	+ morebitne barvne fotografije, slike ali diagrami;
	+ oblika in velikost pisave (natančno opredeljeno v navodilih);
	+ obojestranska poravnava
	+ ustrezno upoštevanje robov;
	+ opombe v nogi strani, opis spremenljivk v enačbah;
	+ ustrezna struktura slik in tabel.
* **Viri in literatura** (poglavje ni oštevilčeno) – pri navajanju vsakega vira tako med besedilom kot v seznamu uporabljene literature obvezno upoštevajte prilogo k navodilom: <https://www.fvv.um.si/wp-content/uploads/2022/03/PRILOGA-A_Citiranje-in-navajanje_7.-izd.-APA.pdf>
* **Morebitne priloge.**
* **Izjava o avtorstvu in istovetnosti tiskane in elektronske oblike zaključnega dela.** (vključena v e-verzijo zaključnega dela).

Svetujemo vam, **da pred zagovorom ne vežete trdega izvoda zaključnega dela**, saj boste imeli v primeru zahtevanih popravkov dodatne stroške s ponovno vezavo.

Primere ustreznih zaključnih del si lahko ogledate na spletni strani DKUM: <https://dk.um.si/info/index.php/slo/> .

**IZVEDBA ZAGOVORA ZAKLJUČNEGA DELA**

Na Fakulteti za varnostne vede UM **potekajo zagovori zaključnih del v živo, v prostorih fakultete.**

Na študentski e-naslov boste prejeli vse ključne informacije glede zagovora.

**Do zagovora** morate izpolniti še anketo o zadovoljstvu s študijem na UM, ki je dostopna v AIPS-u na dnu strani pod zavihkom »Moje obveznosti«. **Po zagovoru** boste iz referata na uradni študentski e-naslov prejeli dodatne informacije o nadaljnjih postopkih.

Zagovor je javen.

**KONČNA OBLIKA ZAKLJUČNEGA DELA PO ZAGOVORU**

* upoštevajte vsa navodila, navedena pod **Končna oblika zaključnega dela pred zagovorom**;
* **če so bile podane zahteve za popravke v vašem zaključnem delu, te pred tiskom za trdo vezavo ustrezno popravite ter zaključno delo ponovno naložite na DKUM;**
* priporočamo, da je do uvoda tisk zaključnega dela enostranski, od uvoda dalje pa obojestranski;
* platnica trdo vezanega izvoda zaključnega dela je oblikovana enako kot prva naslovna stran.

Več o celotnem postopku oddaje zaključnega dela si lahko preberete na spletni strani fakultete pod zavihkom [Zaključna dela](https://www.fvv.um.si/vstopna-stran/studij/zaklkjucna-dela/?highlight=5.%20dan%20nacionalne%20varnosti).

Trdo vezan izvod zaključnega dela **v roku 14 dni po zagovoru v času** [**uradnih ur**](https://www.fvv.um.si/vstopna-stran/studij/kontakti/) **dostavite v referat oziroma ga pošljite po pošti na naslov:**

Fakulteta za varnostne vede
Kotnikova ulica 8
Referat

1000 Ljubljana

V strokovnih službah se ponovno izvede postopek ugotavljanja istovetnosti trde vezave zaključnega dela in zaključnega dela v elektronski obliki. Če je zaključno delo ustrezno, po pošti prejmete **Potrdilo o diplomiranju**.